Käes on aeg avada uus karbike ning võtta kasutusele nutikell Xiaomi Redmi Watch 3 ja anda edasi Sulle selle minu poolne kasutajakogemus.
#000001
Nutikellade valik on tänasel päeval väga laialdane ja õige valiku tegemiseks ei saa ju neid kõiki läbi proovida. Kes jõuakski?
#000002
Õnneks saan mina anda sulle ülevaate Redmi Watch 3 kohta. See loodetavasti aitab sinulgi uut nutikella otsides parima valiku teha.
#000003
Nutikell tuleb nooblis karbikeses, kus on sees nutikell ning magnetlaadija.
#000005
Esmalt on tarvis ühendada nutikell nutitelefoniga. See käib üsna lihtsalt, sest see annab juhiseid ja ole sa Androidi või Apple’i usku: nutikella juhtiva Mi Fitness äpi saad alla laadida kerge vaevaga.
#000007
Redmi nutikella tehnilised ilu- ja jõunumbrid
#000008
Redmi Watch 3 on üllatusi täis kell, kuid esmalt vaatame üle üldised andmed:
#000009
Minu kasutuses olev Redmi Watch 3 on musta värvi korpusega. Nutikell paistab randmel kena aksessuaarina, mis lisaks on väga võimeka südamega. Samuti on kell kaalult kerge, kõigest 31 grammi.
#000012
Kell lülitub tööle nutikella küljel asuvast juhtnupust, kuid ütlen kohe – seda sõltuvust tekitavat ja kõrvale kostuvat mõnusat klikki nagu Huami Amazfit GTS 4 mudelil sel nupuvajutusega ei kostu.
#000013
Ühendan nutikella oma telefoniga, mille tootjaks on samuti Redmi.
#000014
Bluetooth kõnedega ühendamine käib väga lihtsalt ja juba saan helistada otse nutikellast.
#000015
Mis mulle meeldib nutikella Bluetooth kõnede juures on see, et kui olen toimetamas koduaias, siis ei pea mul nutitelefon taskus olema selleks, et kõnedele vastata.
#000016
Esimene tõsiselt häiriv asi on nutikella rihm. Silikoonrihma ei ole mugav kasutada ja selline nupuga kellarihma tehnoloogia, mis on Redmi nutikellal kasutusel teeb kellaga toimetamise ebamugavaks.
#000019
Üllatab aga see, kui lihtsa liigutusega saad kiirkinnituse abil ebamugavast kellarihmast vabaneda ja soovi korral omale uue ja sobivama soetada.
#000020
Minul tegi ebamugavaks selle kasutamise just selle kinnitamine paremale randmele vasaku käega ja rihma vahele valusalt jäävad käekarvad.
#000021
Kui kell lõpuks käel, siis hakkan uudistama, mida ta suudab ja kuidas käitub igapäevakasutuses.
#000022
Redmi Watch 3 nutikellaga spordiradadele
#000023
Esimese asjana tahtsin proovida, kuidas Redmi Watch 3 suudab töötada sportimise ja liikumise jälgimisel.
#000024
Seadistasin nutikellas oma pikkuse ja kaalu ning läksin ujuma. Peab nentima, et AMOLED ekraan on silmale mugav jälgida, info on randmelt selgelt loetav ja vesi ei sega nutikella ekraanil svaipimist.
#000025
Ekraanisuurus on 1.75 tolli ja see lubab nutikellalt ikoone lugeda ilma silmi kissitamata. Küll aga tunduvad värvitoonid ekraanil tuhmivõitu.
#000026
Sportimise, liikumise ja tervisenäitajate monitoorimisega saab Redmi Watch 3 hakkama väga hästi. Siingi leian end tegemas lisapingutusi, et täis saada oma päevane sammude arv ja muud eesmärgid, mis aitavad aktiivsena püsida. Nii loeb Watch 3 sinu aktiivsust ja tuletab meelde, kui oled liiga kaua istunud ilma astumata.
#000027
Erinevaid spordirežiime on nutikellal üle 120 ja ma söön oma kellarihma ära, kui sa nende hulgast endale sobivat ei leia!
#000028
Olgu selleks siis jooksmine, rattasõit, zumbatamine või lihtsalt autosõit: kõike saab monitoorida ja kogu aktiivse tegevuse (või tegevusetuse) detailsed andmed kuvatakse ilusti nutikella ekraanile.
#000029
Kuigi Watch 3 nutikell on oma hinnaklassis pigem madalamas või keskmises hinnaklassis, siis seda ei saa öelda nutikella aku kvaliteedi kohta.
#000031
Ma kasutasin täis laetud akuga Redmi Watch 3 nutikella 8 päeva, kuni panin ta uuesti laadima. Kusjuures kell ei olnud nii-öelda vaikselt mu randmel, vaid pidevalt näppisin selle menüüd ja uudistasin andmeid ning tulemusi.
#000032
Selline aku kestvus lisab mugavust, sest oleks üsna tülikas, kui peaks pea iga päev laadima nii nutitelefoni kui ka nutikella.
#000033
Nädalane aku kestvus teeb Redmi Watch 3 mudelist vähenõudliku kaaslase sinu randmel.
#000034
Paslik olekski nüüd tuua võrdluseks sama tootja eelmine nutikell Xiaomi Redmi Watch 2 ja vaadata, mida huvitavat on Redmi arendajad võrreldes eelmise versiooniga juurde leiutanud.
#000036
Nagu ka selles tabelis nähtub, siis suurim erinevus nende kahe nutikella vahel on see, et Redmi Watch 3 kellal on kestvam aku, parem ekraani resolutsioon ning erinevalt Watch 2 mudelist on Redmi Watch 3 toetamas ka unekvaliteedi jälgimist ja stressitaseme indikaatorit, mida Redmi Watch 2 ei toetanud.
#000037
Samuti on Redmi Watch 3 mudelil sisseehitatud GPS, mis samuti tema eelkäijal puudus. Positiivse ülevaate Redmi Watch 3 nutikellale on kirjutanud ka kolleegid kaugelt maalt.
#000038
Ma võiksin tuua välja paar pisikest lisafunktsiooni, mis üllatasid mind Redmi Watch 3 juures.
#000040
Nimelt ma tihti otsin oma telefoni taga. Küll unustan kuhu ta jätsin või viivad lapsed selle kuskile peitu. Kuna enamasti hoian oma telefoni hääletul režiimil, siis vahel on seetõttu ka telefoni leidmine keeruline.
#000041
Aga minusugustele tuulepeadele on Redmi Watch 3 lisanud telefoni leidmise funktsiooni! See võimaldab just nutikella abil leida oma telefon valju heli abil ka siis kui telefon on hääletul režiimil.
#000042
Ja eraldi väärib ka välja toomist taskulambi funktsioon Remi Watch 3 kellal.
#000043
Taskulambi ikooni nutikellal vajutades läidab terve 1,75 tolline ekraan end heledalt põlema: võtmed, lukuauk, diivani alt luti otsimine, kõik muutus just lihtsamaks ja mugavamaks.
#000044
Ma ostaks selle kella juba nende kahe viimase funktsiooni tõttu.
#000045
Pean järjekordselt tõdema, et olen trendidest maha jäänud ja nutikella endalegi soetamine tuleb nüüd kindlasti päevakorda.
#000047
Redmi Watch 3 on selline kell, mille soetamine ei vii taskuid rahast tühjaks, ent annab sulle võimaluse kasutada enamik funktsioone, mida ka palju kallimad nutikellad.
#000048
Kui miskit välja tuua, siis on selleks WIFI- ühenduse puudumine, ekraani teravus võrreldes mõne muu nutikellaga ja minu arvates väga ebamugavalt kinnituv rihm.
#000049
Rihma kohta nii palju, et palusin seda niiöelda õhutihedalt ümber randme panna ka oma sugulasel – tal võttis see kauem aega, kui kella esialgne seadistamine. Rihm on probleemne. Nuppkinnitus on ebamugav kasutada, kisub nahka valusalt vahele.
#000050
Kuid neid pisikesi iluvigu kõrvale jättes peab Redmi Watch 3 nutikellale kiidusõnu jagama, sest ta suutis positiivselt üllatada. Aga rihm vahetage ära.
#000051
Polar Vantage M2 multispordikell sai värske ilme ja rohkem funktsioone...
#000055
Huawei Band 8 aktiivsusmonitor – ilus ent pisiprobleemidega nutimasin su randmel
#000060
Digitest kirjutab fotokaameratest ja statiividest, tahvelarvutitest ja nutitelefonidest, teleritest ja MP3-mängijatest... Ilusad pildid ja asjalik tekst toovad siia tehnikahuvilisi ja neid, keda just konkreetne toode huvitab.
Kui soovid, et Digitest kirjutaks ka sinu toodetest, siis võta ühendust - info@digitest.ee
#000062